האחים כהן

המונח "איתן כהן" מפנה לכאן. לערך העוסק בתסריטאי אמריקאי יליד ישראל, ראו איתן כהן (תסריטאי). האחים כהן (באנגלית: Coen brothers) הם צמד האחים הקולנוענים היהודים-אמריקאים ג'ואל ואית'ן כהן (Joel & Ethan). שניהם יוצרים את סרטיהם במשותף, על כל המשתמע מכך: בימוי, כתיבה, עריכה והפקה. סרטיהם של האחים כהן מתאפיינים במשחקי ז'אנרים כאשר הם מושפעים מהפילם נואר מחד גיסא ומהקומדיה המטורפת מאידך גיסא. הם זכו ארבע פעמים בפרס אוסקר. האחים מופיעים לפעמים ברשימת הקרדיטים של סרטיהם תחת שם העט רודריק ג'יינס. האחים נולדו וגדלו בפרבר של העיר מיניאפוליס שבמינסוטה, למשפחה יהודית. ג'ואל כהן נולד ב-29 בנובמבר 1954 ואיתן כהן ב-21 בספטמבר 1957. שני הוריהם היו פרופסורים באוניברסיטאות מקומיות. אביהם התמחה בכלכלה ואמם בתולדות האמנות. כילדים נהגו לצלם חידושים לסרטים שונים בכיכובם של חבריהם לשכונה באמצעות מצלמה שקנה ג'ואל. בבגרותו החל איתן בלימודי פילוסופיה באוניברסיטת פרינסטון, והכין עבודת תזה בנושא תורתו המאוחרת של לודוויג ויטגנשטיין. ג'ואל החל ללמוד קולנוע במכון לקולנוע ולטלוויזיה שבאוניברסיטת ניו יורק ולאחר שסיים את לימודיו עבר להתגורר בלוס אנג'לס, שם החל את דרכו הקולנועית בתור עוזר הפקה. לאחר שהחל להצליח בתחום העריכה פגש בסם ריימי והועסק כעוזר עריכה בסרטו הראשון של ריימי באורך מלא: מוות אכזרי (1981). בשנת 1984 נישא ג'ואל לשחקנית פרנסס מקדורמנד, המופיעה במספר סרטים של האחים הכהן. איתן נשוי לעורכת הסרטים טריסיה קוק, ולצד הקריירה הקולנועית כתב את הספר "שערי עדן". האחים זכו בפרסי אוסקר לתסריט המקורי הטוב ביותר על "פארגו" ב-1996, וב-2008 זכו בשלושה פרסים עבור "ארץ קשוחה": על הבימוי, התסריט המעובד ואף הסרט הטוב ביותר. על סרט זה זכו גם בפרס גלובוס הזהב לתסריט הטוב ביותר. ב-2011 זכו בפרס דן דוד. בספטמבר 2018 זכו בפרס התסריט בפסטיבל הסרטים של ונציה על אנתולוגיית המערבונים "הבלדה על באסטר סקראגס". סרטיהם של האחים מושפעים באופן מובהק משני מקורות קולנועיים עיקריים: סגנון "הבלש הפרטי הקשוח" וסוגת הפילם נואר - אלו השפיעו ויזואלית כמו גם נראטיבית על מרבית סרטיהם. אם במחוות ברורות כמו "האיש שלא היה שם" ו"רציחות פשוטות", במחוות ברורות פחות כמו "ביג לבובסקי", או בהשפעה על עיצוב העלילה והדמויות ("פארגו", "צומת מילר"). הקומדיה המטורפת - סגנון זה השפיע גם הוא באופן משמעותי על סרטי האחים כהן. הסרט "הקפיצה הגדולה" הוא בבירור מחווה לשני היוצרים הבולטים של הז'אנר, פרנק קפרה ופרסטון סטרג'ס. רבים מהדיאלוגים ומהדמויות ב"פארגו" כוללים מאפיינים מסרטיו של פרנק קפרה, כמו גם עלילת הסרט "רציחות פשוטות" אשר חבה חוב לז'אנר זה. נוסף על כך, סרטי הקומדיה "אחי, איפה אתה?", "אכזריות בלתי נסבלת" "לחסל את הליידי", "יהודי טוב" מושפעים באופן ניכר מהז'אנר. "רציחות פשוטות" (1984) "בייבי אריזונה" (1987) "צומת מילר" (1990) "ברטון פינק" (1991) "הקפיצה הגדולה" (1994) "פארגו" (1996) "ביג לבובסקי" (1998) "אחי, איפה אתה?" (2000) "האיש שלא היה שם" (2001) "אכזריות בלתי נסבלת" (2003) "לחסל את הליידי" (2004) "ארץ קשוחה" (2007) "לקרוא ולשרוף" (2008) "יהודי טוב" (2009) "אומץ אמיתי" (2010) "נוכלת בהזמנה" (2013) (תסריט) "בתוך לואין דיוויס" (2013) "לא נשבר" (2014, תסריט) "גשר המרגלים" (2015, תסריט) "יחי הקיסר!" (2016) "סודות הפרברים" (2017, תסריט) "הבלדה על באסטר סקראגס" (2018) "הטרגדיה של מקבת'" (2021) - בבימויו, הפקתו ותסריט מאת ג'ואל כהן. Jerry Lee Lewis: Trouble in Mind‏ (2022) דוקומנטרי של איתן כהן. "סעי בובה" (2024) - בבימויו, הפקתו ותסריט מאת איתן כהן. דור יעקובי, משונות גאוגרפית - הכרונוטופ הדיאלקטי בקולנוע של האחים כהן, עבודת גמר לשם קבלת תואר M.A. אוניברסיטת תל אביב, 2016. מדיה וקבצים בנושא האחים כהן בוויקישיתוף האחים כהן, באתר MusicBrainz (באנגלית) You know, For kids - אתר המציג את מכלול סרטיהם של האחים כהן "פסטיבל כאן": תוכנית רדיו המוקדשת לניתוח הסרט "ביג לבובסקי", בהגשת דני מוג'ה ויונתן גת איתי שטרן, עטרת כהנים, באתר nrg‏, 25 בפברואר 2008 איי. פי, "ארץ קשוחה" זכה בפרס איגוד המפיקים, באתר ynet, 3 בפברואר 2008 שמוליק דובדבני, יש להם ארץ נהדרת, באתר ynet, 24 בינואר 2008 נדב הולנדר, עכבר העיר אונליין, די-וי-די: כהן ואחיו בע"מ, באתר הארץ, 11 בדצמבר 2009 אורון שמיר, עכבר העיר אונליין, איפה הכסף לבובסקי? המשפטים הגדולים של האחים כהן, באתר הארץ, 11 בפברואר 2011 לירון סיני, "המורשת היהודית השפיעה, אבל מי יודע איך?", באתר ynet, 15 במאי 2011 עמית קלינג, עכבר העיר אונליין, האחים כהן: "להחרים את ישראל זו טעות", באתר הארץ, 15 במאי 2011 אלון גור אריה, ברכת הכהנים: הצדעה לקומדיות של האחים כהן, באתר ynet, 20 במאי 2011 אורי קליין, הכהנים הגדולים || האחים כהן מעדיפים לוזרים, באתר הארץ, 14 בפברואר 2014 האחים כהן, באתר אנציקלופדיה בריטניקה (באנגלית) נמרוד דביר, ותודה לאקדמיה: האחים כהן זוכים בפרס, באתר nrg‏, 22 בפברואר 2011 נירית אנדרמן, האחים כהן: "אמא שלנו ניסתה במשך הרבה שנים לגרום לשנינו לבוא לישראל", באתר הארץ, 16 במאי 2011 אבנר שביט, ונציה‏, פסטיבל ונציה 2018: "רומא" הזוכה הגדול, קייס נאשף זכה בפרס השחקן במסגרת צד, באתר וואלה, 8 בספטמבר 2018